דרימארס

דרימארס היא סדרת מדע בדיוני ישראלית לנוער, שנוצרה ונכתבה על ידי חיים אביחיל וסיון שיקנאג'י עבור ערוץ זום. הסדרה מגוללת את קורותיהם של שמונה בני נוער הנכנסים למחנה אימונים לאסטרונאוטים כחלק ממשימה לטוס למאדים ולהכינה להתיישבות האנושות על הכוכבים, אך ללא ידיעתם, מאחורי גבם נרקמת מזימה המעמידה את המין האנושי בסכנה. הסדרה עלתה לשידור בערוץ זום ולשירות "HOT VOD Young" ב-3 במאי 2023. ב-3 במרץ 2024, עמוד האינסטגרם של ערוץ זום פרסם כי עונתה השנייה של הסדרה בשלבי צילום. פורסם גם כי נבו קטן ואלה לי להב ישחקו בעונה השנייה. ב-13 במרץ באותה שנה, אתר הנוער פרוגי פרסם כי השחקנית אופיר פרץ תשחק גם היא בעונה השנייה. עלילת הסדרה מתקיימת בשני צירי זמן ומגוללת את קורותיהם של שמונה מתבגרים, אשר נשלחים להכין את כוכב הלכת מאדים לקראת יישוב המין האנושי בשל קריסת תנאי המחיה בכדור הארץ. בציר הזמן הראשון, המתרחש במתחם האימונים של "GSA" בכדור הארץ ביולי 2045, נאספים שמונת המתבגרים, לכל אחד מהם ייחוד משלו ומומחיות בתחומו, על מנת להתכונן ולהתאמן לקראת נסיעתם למאדים; על רקע האימונים, מוצגת התפתחות מערכות היחסים בין השמונה, ואף מערכות היחסים ביניהם לבין חברי הסוכנות המופקדים עליהם, כשבמקביל וללא ידיעתם, מאחורי גבם נרקמת מזימה המעמידה את המין האנושי בסכנה. בציר הזמן השני, המתרחש על מאדים בינואר 2046, לאחר שנאלצה המשלחת לנחות נחיתת חירום, מגלים השבעה כי נחתו בחלק הלא-נכון של מאדים. כשהם יוצאים למסע על מנת לשוב אל ההביטאט ולהתחיל את המשימה שלמטרתה נשלחו, נאבקים חברי המשלחת לשרוד לנוכח המאגרים המצומצמים שברשותם ובצל החשד כי בקרבם נמצא בוגד. יהודה בוחבוט – איתן / 1, מהנדס המשלחת; נער בעל יכולת מנהיגות מולדת ואמביציה להוכיח את עצמו כראש המשלחת. רומי אבירם – אמה הר-אבן / לוסי / 2, הנווטת של המשלחת; חובבת חלל. כשניסתה להתקבל לצוות תיבה 2 בזהותה האמיתית אמרו לה שלא מקבלים אסטרונאוטים ממשפחות שכולות, לכן היא מסתננת אל המשלחת תחת זהות בדויה על מנת להגשים את חלומה: להיות אסרונאוטית. פרוטגוניסטית הסדרה. כרמל זורע – דפני גולד / 3, קצינת התיעוד של המשלחת; אושיית רשת ונערה רדודה לכאורה, אשר מצטרפת למשלחת מכוח היותה בתו של שר החלל, אך נחושה להוכיח את היותה ראויה בזכות עצמה. עמית הכטר – דניאל "ברבי" ברבוסה / 4, קצין הלוגיסטיקה של המשלחת; נער בעל חוש הומור מפותח, המסתיר תחת מעטה ליצנותו את לבו הרגיש. מוניקה ג'וזף – סיטאר / 5, קצינת הרפואה של המשלחת; נערה אמביציונית ופרקטית, השואפת להוכיח את עצמה לאחר שנאלצה לחיות ברחוב עקב גירוש הוריה. החפרפרת של נעמי. אילון שנער – ליאון / 6, קצין הרובוטיקה של המשלחת; נער הנמצא על הספקטרום האוטיסטי אשר מתקשה להבין מצבים חברתיים. נועה אסטנג'לוב – לילי / 7, הבוטנאית של המשלחת; נערה בעלת חוש מדעי, במיוחד כלפי צמחים ובעלי חיים, ולב ענקי המעוניינת להתחבב על כולם. שון אמסלם – תום / 8, אחיינו של בן אדמס, ששימש במקור ככוח העזר המתווך בין חברי המשלחת לבין חברי הסוכנות והאחראי לכל מחסורם; אך נבחר להחליף את מקומו של מקס במשלחת. נבו קטן - יושי (עונה 2), הבוטנאי של המשלחת; ציני, מתוחכם ובעל חוש הומור. אופיר פרץ - ג'וי (עונה 2), נערה צבעונית. אלה לי להב - גבי (עונה 2), קצינת ניווט, נערה כיפית וקופצנית שאוהבת להיות בלב העניינים ומחבבת קונספירציות. לוסי איוב – רות הר-אבן / 1, מפקדת המשלחת המקורית ואחותה הגדולה של אמה, שננטשה על מאדים על ידי חבריה למשלחת. תום גרציאני – בן אדמס / 2, מנהל מחלקת "דרימארס", אשר הוציא לפועל את פרויקט "תיבה 2". בן-זוגה לשעבר של רות, אשר נטש אותה במחשבה שהיא מתנגדת מאדים. נטע פלוטניק – נעמי לוין / 3, קצינת הרפואה לשעבר של המשלחת; ובהווה, רופאה אקו-טרוריסטית וחברה בסתר בארגון "מתנגדי מאדים", המפעילה את סיטאר כחפרפרת בתוך "GSA". לירון ברנס – דן הר-אבן, אביהן של אמה ורות וסבה של איב. ליאת אחירון – מישל הר-אבן, אמן של אמה ורות וסבתה של איב. טליה רונדל – איב הר-אבן, בתם המשותפת של רות ובן, שנולדה על מאדים. פיליפ שאולוב – מקס, מהנדס הלוויינים של המשלחת; נער מופנם וקפדן, המוגבל בשל נוקשותו החברתית מול חבריו למשלחת ובשל התקפי חרדה, הוא בחר לפרוש מהנסיעה למאדים וללוותם מהסוכנות. אמרש חלי סינקה – לני, סוכנת "GSA" המופקדת על ליווי משלחת "תיבה 2" לאורך שלב האימונים ומחדר הבקרה. ישי גולן – אוזי גולד, שר החלל הישראלי לשעבר ואביה של דפני, אשר אחראי למימון מחלקת "דרימארס". גור קורן – דוד, חבר בכיר בארגון "מתנגדי מאדים". אורן דיקמן – סוזי / ריטה, שחקנית הנשכרת על ידי אמה לגלם את אמהּ, "ריטה". ליאת אזר – כתבת חדשות צילומי הסדרה החלו בשלהי שנת 2022, והתקיימו במצפה רמון, בפארק תמנע ובאשדוד. "דרימארס", במסד הנתונים הקולנועיים IMDb (באנגלית) "דרימארס", באתר אידיבי "דרימארס", במיזם "אישים" לתיעוד היצירה הישראלית עונה 2 לדרימארס!!😱מה אתם רוצים שיקרה בעונה השנייה?👇חלק 2?, באתר יוטיוב https://www.srugim.co.il/903971-%D7%A2%D7%A4%D7%94-%D7%9C%D7%97%D7%9C%D7%9C-%D7%94%D7%AA%D7%A4%D7%A7%D7%99%D7%93-%D7%94%D7%97%D7%93%D7%A9-%D7%A9%D7%9C-%D7%90%D7%9C%D7%94-%D7%9C%D7%99-%D7%9C%D7%94%D7%91&#124&#124 גיל משעלי, ‏לצד בן הזוג: הפרויקט החדש של אלה לי להב, באתר ‏מאקו‏, 3 במרץ 2024 נבו קטן לוהק ל"דרימארס 2", באתר אינסטגרם https://www.ice.co.il/tv/news/article/1007535 לוסי איוב לא עוצרת: זו הסדרה החדשה בה תככב, באתר אייס, 18 באוקטובר 2022 https://www.ice.co.il/culture/news/article/962758 https://pplus.ynet.co.il/rechilut/article/sjsufqy43 https://www.mako.co.il/tvbee-tv-news/Article-c3099df2dcb7481026.htm https://tmi.maariv.co.il/bidur-news/Article-952323